EkBass/fiwiki-20250220-pages-articles huggingface dataset:
Tyler, the Creator

Tyler Gregory Okonma (s. 6. maaliskuuta 1991 Los Angeles, Kalifornia), tunnetaan esiintyjänimellä Tyler, The Creator, on yhdysvaltalainen rap- artisti, tuottaja ja muotisuunnittelija. Okonma nousi tunnetuksi vuonna 2007 perustetun Odd Future -musiikkikollektiivin keulahahmona ja perustajana. Hänen ensimmäinen julkaisunsa oli itsejulkaistu mixtape Bastard (2009). Hänen ensimmäinen soolostudioalbuminsa Goblin (2011) sekä single "Yonkers" nostivat hänet laajempaan tietoisuuteen ja tekivät hänestä internetilmiön. Tämän jälkeen hän on julkaissut viisi studioalbumia: Wolf (2013), Cherry Bomb (2015), Flower Boy (2017), Igor (2019) ja Call Me If You Get Lost (2021). Okonma on musiikin lisäksi perustanut kaksi muoti- ja lifestyle-yritystä, Golf Wang ja Le Fleur, jotka tarjoavat vaatteita, asusteita ja muita hänen suunnittelemiaan tuotteita. Hän on myös tehnyt yhteistyötä merkittävien brändien, kuten Lacosten, Conversen ja Louis Vuittonin kanssa. Lisäksi hän on järjestänyt Camp Flog Gnaw Carnival -musiikkifestivaalin vuosittain vuodesta 2012 lähtien. == Diskografia == ===Albumit=== * Goblin (2011) * Wolf (2013) * Cherry Bomb (2015) * Flower Boy (2017) * Igor (2019) *Call Me If You Get Lost (2021) *Chromakopia (2024) === Mixtape === * Bastard (2009) ===Singlet=== * "Sandwitches" (2011), mukana Hodgy Beats * "Yonkers" (2011) * "She" (2011), mukana Frank Ocean * "Domo23" (2013) * "Deathcamp" (2015) * "Fucking Young / Perfect" (2015), mukana Charlie Wilson (muusikko) ja Kali Uchis *"BEST INTEREST" (2020) * "DOGTOOTH" (2023) * ”Noid” (2024) == Lähteet == == Aiheesta muualla == * Luokka:Yhdysvaltalaiset hip hop -artistit Luokka:Amerikannigerialaiset Luokka:Vuonna 1991 syntyneet Luokka:Elävät henkilöt Luokka:Horrorcore-artistit
Intercontinental Rally Challenge

Intercontinental Rally Challenge lyhennettynä IRC oli vuosina 2006–2012 ajettu rallisarja, jossa ajettiin pääasiallisesti N-ryhmän, pienen A-ryhmän ja Super 2000 -luokan autoilla. Sarjassa kilpaili kahdeksan valmistajaa, joille renkaat toimittavat Pirelli, BF Goodrich ja Yokohama Rubber Company. Sarjan mestaruuden voittivat Giandomenico Basso, Enrique García-Ojeda, Nicolas Vouilloz, Kris Meeke, Juho Hänninen ja Andreas Mikkelsen kahdesti. Kaudelle 2013 sarja yhdistyi FIA:n rallin EM-sarjan kanssa. == Mestaruudet == Kausi Kuljettaja Kartanlukija Auto Valmistajien mestari IRC 2WD Cup 2WD Valmistajien mestari 2006 Giandomenico Basso Mitia Dotta Fiat Punto Abarth S2000 Fiat − − 2007 Enrique García-Ojeda Jordi Barrabés Peugeot 207 S2000 Peugeot − − 2008 Nicolas Vouilloz Nicolas Klinger Peugeot 207 S2000 Peugeot Marco Cavigioli Peugeot 2009 Kris Meeke Paul Nagle Peugeot 207 S2000 Peugeot Denis Millet Peugeot 2010 Juho Hänninen Mikko Markkula Škoda Fabia S2000 Škoda Harry Hunt Peugeot 2011 Andreas Mikkelsen Ola Fløene Škoda Fabia S2000 Škoda Jean-Michel Raoux Honda 2012 Andreas Mikkelsen Ola Fløene Škoda Fabia S2000 Škoda Harry Hunt Renault Lähteet: == Katso myös == * Luettelo Intercontinental Rally Challenge -sarjan kilpailuista == Lähteet ==
American Capitalist

American Capitalist on yhdysvaltalaisen heavy metal -yhtyeen Five Finger Death Punchin kolmas studioalbumi. Albumi julkaistiin 11. lokakuuta 2011 ja se on yhtyeen toinen albumi, jonka tuotti Kevin Churko. Albumilla ei ole mukana yhtyeen alkuperäistä basistia Matt Snelliä, joka lähti yhtyeestä joulukuussa 2010. Albumin ensimmäinen single Under and Over It julkaistiin 27. heinäkuuta 2011. Toinen kappale ”Back For More” julkaistiin videopelissä Madden NFL 12. Musiikkivideo kappaleesta Under and Over It julkaistiin 13. syyskuuta. Albumi nousi Billboard 200 -listan sijalle 3 ensimmäisellä viikolla julkaisustaan ja on jo myynyt yli 500 000 kappaletta. Suomessa albumi debytoi virallisen albumilistan sijalla 14. ==Kappaleet== ==Kokoonpano== * Ivan Moody – laulu * Zoltan Bathory – kitara * Jason Hook – kitara * Jeremy Spencer – rummut == Vastaanotto == === Albumin arvosteluja === * About.com () * Allmusic () * Artistdirect () * Imperiumi: 7½/10Five Finger Death Punch - American Capitalist Viitattu 6.1.2022. * Loudwire () * Soundi: Five Finger Death Punch: American Capitalist Viitattu 6.1.2022. == Aiheesta muualla == * == Lähteet == Luokka:Five Finger Death Punchin albumit Luokka:Vuoden 2011 albumit
Kuokanjoki (Äänekoski)

Kuokanjoki on joki Äänekosken kaupungissa Keski-Suomessa entisen Sumiaisten kunnan alueella, Sumiaisten kirkonkylän eteläpuolella. Kuokanjokea on sanottu maailman lyhyimmäksi joeksiWhat counts as the world's shortest river?. Tom Scott. Youtube Vblogi.. Joki laskee Sumiainen-järvestä Ala-Keiteleeseen. Joen pituus on 3,5 metriä. Joki oli aiemmin vielä puolta lyhyempi, mutta tien levennys ja sillan uusiminen kaksinkertaisti joen pituuden joskus 1970–1980-luvulla. ==Lähteet== == Aiheesta muualla == * ote kaavasta, Ääneskoski * Minkkinen, Urpo: Lentäjän Näkökulmasta Luokka:Suomen joet Luokka:Viitasaaren reitti Luokka:Äänekosken luonto
USS Saratoga (CVA-60)

USS Saratoga (runkonumero CVA-60, myöhemmin CV-60) oli Yhdysvaltain laivaston Forrestal-luokan lentotukialus. Alus osallistui Vietnamin sotaan Etelä-Kiinan merellä ja Persianlahden sotaan. == Valmistus == Alus tilattiin 23. heinäkuuta 1952 New Yorkin laivastontelakalta, missä köli laskettiin 16. joulukuuta 1952. Se laskettiin vesille 8. lokakuuta 1955 kumminaan Charles S. Thomasin puoliso ja alus otettiin palvelukseen 14. huhtikuuta 1956 ensimmäisenä päällikkönään R. J. Stroh.Dictionary of American Naval Fighting Ships - USS Saratoga == Palvelus == Alus poistettiin palveluksesta 20. elokuuta 1994. Alus saapui 12. syyskuuta 2014 romutettavaksi Brownsvillen. == Lähteet == == Aiheesta muualla == Luokka:Forrestal-luokan lentotukialukset
City-karhun metsästäjä

City-karhun metsästäjä on rap-artisti Petoksen vuonna 2002 julkaistu esikoisalbumi. Levystä on tehty kaksi 2000 kappaleen painosta, jotka ovat loppuunmyytyjä. City-lehden toimittajan Juhani Sirén mukaan levyllä on underground suosiota ja sitä pidetään yhtenä parhaista suomirap-levyistä. == Kappaleet == # Alkusanat # Tämä on Petos # Yleistä pahennusta (mukana Pulma, T-Murha, Jontti, Hanusakke & Sepi Paha Penaali) # 1. asteen lyyrinen murha # Kallio (mukana R2, Ville Kalliosta & Kolea) # Ei helmiä sioille (mukana Jontti) # Tapojeni orja # City-karhun metsästäjä (mukana Ässä, Raimo & Kone) # Rehellinen työ (skitti) # Täydessä ymmärryksessä == Skrätsit == * DJ Ropeman * DMO1: 7 == Lähteet == Luokka:Vuoden 2002 albumit Luokka:Vuoden 2002 esikoisalbumit Luokka:Petoksen albumit
USS Independence (CVA-62)

USS Independence (runkonumero CVA-62, myöhemmin CV-62) oli Yhdysvaltain laivaston Forrestal-luokan lentotukialus, joka osallistui Vietnamin sotaan Etelä-Kiinan merellä ja Persianlahden sotaan. == Valmistus == Alus tilattiin 2. heinäkuuta 1954 New Yorkin laivastontelakalta, missä köli laskettiin 7. heinäkuuta 1955. Alus laskettiin vesille 6. kesäkuuta 1958 kumminaan laivastoministerin Thomas Gatesin puoliso ja otettiin palvelukseen 10. tammikuuta 1959 ensimmäisenä päällikkönään E. Y. McElroy.DANFS - USS Independence == Palvelus == Alus palasi 31. joulukuuta 1965 kotisatamaansa Norfolkiin. Vuoden 1966 alkupuolen se oli tukikohdan lähivesillä kouluttaen ja täydentäen lentoyksiköitään. Alus osallistui 4. toukokuuta operaatio STEIKEXiin. Lentotukialus lähti 13. kesäkuuta liittyäkseen Välimerellä toimivaan Yhdysvaltain 6. laivastoon, jonka mukana se oli aina vuoden 1967 loppuun. Alus poistettiin palveluksesta 30. syyskuuta 1998 Washingtonin osavaltiossa Bremertonissa Puget Soundin laivastontelakalla pidetyssä seremoniassa. Se poistettiin alusluettelosta 8. maaliskuuta 2004 ja lähti 11. maaliskuuta 2017 Bremertonista neljän kuukauden matkalle International Shipbreaking Limitedille Texasiin Brownsvilleen romutettavaksi.US Carriers == Lähteet == == Aiheesta muualla == Luokka:Forrestal-luokan lentotukialukset
Under and Over It

”Under and Over It” on yhdysvaltalaisen heavy metal -yhtyeen Five Finger Death Punchin kolmannen studioalbumin American Capitalistin ensimmäinen single. Se julkaistiin 27. heinäkuuta 2011 ja sijoittui heti ensimmäisenä päivänä iTunesin rock-listan ensimmäiselle sijalle. Myöhemmin single nousi myös iTunesin Top 100 -listan 40 parhaan joukkoon. 13. syyskuuta kappaleesta julkaistiin musiikkivideo. ==Kappaleet== ==Kokoonpano== * Ivan Moody – laulu * Zoltan Bathory – kitara * Jason Hook – kitara * Chris Kael – basso * Jeremy Spencer – rummut Luokka:Vuoden 2011 kappaleet Luokka:Yhdysvaltalaiset heavy metal -kappaleet
Länsi-Suomen Herännäislehti

Länsi-Suomen Herännäislehti on Länsi-Suomen Rukoilevaisten Yhdistyksen julkaisema 11 kertaa vuodessa ilmestyvä lehti. Se on perustettu vuonna 1911. Vuonna 1976 lehden levikki oli 2700. ==Lähteet== ==Aiheesta muualla== * Lehden kotisivut, joilta luettavissa kolmen viimeisimmän lehden pääkirjoitus. * Lehden varhaisia numeroita (vuodet 1911-1916 sekä vuodet 1934-1939) luettavissa Kansalliskirjaston digitaaliaineistossa Luokka:Suomalaiset kristilliset aikakauslehdet Luokka:Rukoilevaisuus
Nigella Saunders

Nigella Jekyll Saunders (s. 7. joulukuuta 1979) on jamaikalainen sulkapalloilija. Saunders voitti Pan-Amerikan kisoissa 2003 kultaa kaksinpelissä ja pronssia sekanelinpelissä Charles Pynen parina. Hän osallistui Ateenan olympialaisissa 2004 vain kaksinpeliin, jossa hän putosi ensimmäisellä kierroksella hävittyään lopulta turnauksesta hopeaa voittaneelle Mia Audinalle. == Lähteet == Luokka:Jamaikalaiset sulkapalloilijat Luokka:Vuonna 1979 syntyneet Luokka:Elävät henkilöt
Paul Stagg Coakley

Paul Stagg Coakley (s. 3. kesäkuuta 1955 Norfolk, Virginia) on roomalaiskatolinen arkkipiispa. Hänet vihittiin diakoniksi vuonna 1982, papiksi 1983 ja piispaksi 2004. Hän sai nimityksen Oklahoma Cityn arkkipiispaksi joulukuussa 2010; aiemmin hän oli toiminut vuodesta 2004 Salinan hiippakunnan piispana Kansasissa.Catholic-Hierarchy.org: Archbishop Paul Stagg Coakley Coakley katsoo, että sallivaa aborttilainsäädäntöä edistävät katolilaiset poliitikot voidaan ekskommunikoida, joskin tämän on oltava vasta viimeinen askel.LifeSiteNews.com: Bishop: Denying Communion to Obstinate Pro-Abortion Catholic Politicians "in many cases becomes the right decision and the only choice Coakley on opiskellut Kansasin yliopistossa, Kentuckyn St. Pius X Seminaryssa, Mount St. Mary's Seminaryssa ja Paavillisessa gregoriaanisessa yliopistossa. Hän on neljännen asteen Kolumbuksen ritari ja Pyhän Haudan ritarikunnan jäsen.Archdiocese of Oklahoma City: CURRICULUM VITAE - The Most Reverend Paul S. Coakley == Lähteet == Luokka:Yhdysvaltalaiset katoliset arkkipiispat Luokka:Vuonna 1955 syntyneet Luokka:Elävät henkilöt
Oklahoma Cityn roomalaiskatolinen arkkihiippakunta

Oklahoma Cityn roomalaiskatolinen arkkihiippakunta on katolisen kirkon arkkihiippakunta, joka sijaitsee Oklahoman 46:n läntisen piirikunnan alueilla Yhdysvalloissa. Sen nykyisenä arkkipiispana toimii Paul Stagg Coakley, joka nimitettiin virkaansa 16. joulukuuta 2010 ja asetettiin siihen virallisesti 11. helmikuuta 2011. Oklahoma Cityn arkkipiispa on samalla Oklahoma Cityn arkkihiippakunnasta sekä Tulsan ja Little Rockin hiippakunnista koostuvan kirkkoprovinssin metropoliitta. Oklahoma Cityn roomalaiskatolisen arkkihiippakunnan juuret ovat 1870-luvulla, jolloin ranskalaiset benediktiinimunkit saapuivat Intiaaniterritorion alueelle. Oklahoma Cityn hiippakunta perustettiin vuonna 1905 ensimmäisenä piispanaan belgialainen Theophile Meerschaert. 1930-luvulla hiippakunnan nimeksi tuli Oklahoma City- Tulsan hiippakunta. 13. joulukuuta 1972 se kuitenkin jaettiin kahtia, ja Oklahoma Cityn hiippakunnasta tuli samalla arkkihiippakunta. Arkkihiippakunnan virallinen sanomalehti on Sooner Catholic. == Piispat == Vuosina 1876–1887 Intiaaniterroritorion prefektinä toimi Isidore Robot ja vuosina 1887–1890 Ignatius Jean. Vuosina 1891–1905 sen apostolisena vikaarina toimi Theophile Meerschaert, joka sitten hiippakunnan synnyttyä toimi sen ensimmäisenä piispana vuoteen 1924. Häntä ovat seuranneet: * Francis Kelley, piispa (1924–1948) * Eugene J. McGuinness, Oklahoma City-Tulsan piispa (1948–1957) * Victor Reed, Oklahoma City-Tulsan piispa (1958–1971) * John R. Quinn, Oklahoma City-Tulsan piispa (1971–1972), Oklahoma Cityn arkkipiispa (1972–1977) * Charles Salatka, arkkipiispa (1977–1992) * Eusebius Beltran, arkkipiispa (1993–2010) * Paul Stagg Coakley, arkkipiispa (2011–) == Aiheesta muualla == * Archdiocese of Oklahoma City Luokka:Yhdysvaltain katoliset hiippakunnat Luokka:Kristinusko Oklahomassa
Mustikkalehtimittari

Mustikkalehtimittari (Scopula ternata) on erittäin yleinen mittariperhoslaji. == Koko ja ulkonäkö == Vaalea perhonen. Siipien pohjaväri on kellertävänvalkoinen ja ne ovat kauttaaltaan pienten harmaanruskeiden pisteiden kirjomat. Siipien poikki kulkee kolme kellanruskeaa poikkijuovaa, jotka saattavat erottua heikosti, etenkin takasiivissä. Ulompi poikkijuova on vain kevyesti aaltoileva ja siiven etureunan puoleinen osa on muuta juovaa tummempi. Siipien alapinnalla on tiheä mustanharmaa pisteytys. Perhosen niska on vaalea. Siipiväli 23-27 mm.http://www2.nrm.se/en/svenska_fjarilar/s/scopula_ternata.htmlPeder Skou: The geometroid moths of North Europe (Lepidoptera, Drepanidae and Geometridae). Brill 1986 ISBN 978-9004078598 s. 38-39Mikkola K, Jalas I, Peltonen O. 1985. Suomen perhoset. Mittarit 1. Suomen Perhostutkijain Seura. Tampereen kirjapaino Oy Tamprint. ISBN 951-99620-7-7 Huomattavan samannäköinen laji on maitolehtimittari (Scopula floslactata). == Levinneisyys ja lentoaika == Mustikkalehtimittaria tavataan Keski- ja Pohjois-Euroopasta Keski-Aasian läpi Venäjän kaukoitään ulottuvalla vyöhykkeellä. Suomessa laji on erittäin yleinen pohjoisinta Lappia myöten. Aikuiset perhoset lentävät yhtenä sukupolvena kesäkuun puolivälistä heinäkuun loppupuoliskolle.http://www.insects.fi/Lepidoptera/Geometridae/Scopula/ternata/Scopula%20ternata.htm == Elinympäristö ja elintavat == Lajia tavataan erityisesti metsiköissä, soilla ja matsäniityillä aina puurajalle asti. Perhonen lentää iltahämärän laskeuduttua ja lentää helposti valolle. Pohjoisessa se on aktiivinen myös päivällä. Monien sukulaislajiensa tapaan mustikkalehtimittari lähtee häirittynä hyvin helposti lentoon päivälläkin. Keskenkasvuinen toukka menee talvilevolle jo heinäkuun lopulla ja aktivoituu jälleen toukokuussa. Se koteloituu maahan. == Ravintokasvi == Toukka elää pääasiassa mustikalla (Vaccinium myrtillus). == Lähteet == == Aiheesta muualla == * kuva toukasta Luokka:Lehtimittarit
Sato

Sato tarkoittaa maanviljelyssä syötäväksi tai muuten hyödynnettäväksi kelpaavia viljelykasvien osia, jotka kasvavat yhden kasvukauden aikana. Sadon poimiminen eli sadonkorjuu on perinteisesti ollut tärkeä tapahtuma maatalousyhteiskunnissa. ==Katso myös== *Satoisuus Luokka:Kasvintuotanto
Paaso (Heinola)

Paaso on kylä Heinolassa kaupungin pohjoisosassa. Kylässä on myös historiallinen Paason kartano. Valtatie 5 sivuaa Paasoa, ja siltä on viitoitus kylään. == Sotien jälkeen == Paason alueen viljelystiloille asutettiin sotien jälkeen siirtoväkeä Karjalasta, Käkisalmesta. 1900-luvulle asti kylä oli virkeä maalaiskylä, mutta nykyään jäljellä on tyhjentyneitä navetoita ja lakkautettu kyläkoulu. == Palveluja == Paasosta löytyy jätehuoltopiste, hienoja vuokramökkejä ja urheilukenttä. Lisäksi kylässä käy kirjastoauto. Lähimmät kaupat ovat Kuortissa ja Heinolassa ja koulut Heinolassa ja Lusissa. Joka kesänä Paasossa pidetään liikunnalliset kesäjuhlat ja talvisin hiihtokilpailut. == Lähteet == Luokka:Heinolan kylät
Nunnamittari

Nunnamittari (Baptria tibiale) on harvinainen, mustavalkoinen mittariperhoslaji. Nunnamittari on Suomen Perhostutkijain Seuran tunnus ja antanut nimen myös seuran julkaisemalle Baptria-lehdelle. == Koko ja ulkonäkö == Täysin mustavalkoinen perhoslaji, jossa ei ole pientä kuviointia eikä sitä voi sekoittaa mihinkään muuhun lajiin. Siipien pohjaväri on musta ja etusiiven poikki kulkee leveä, valkoinen vyö viistosti takareunasta siiven kärkeä kohti. Takasiivissä poikkivyön suunta on päinvastainen, mutta keskieurooppalaisilla yksilöillä takasiivet ovat kokonaan mustat. Etusiipien ulkonurkissa on lisäksi valkoiset laikut. Takasiipiä reunustavat ripset ovat puhtaanvalkoiset. Siipiväli 22-27 mm.http://www2.nrm.se/en/svenska_fjarilar/b/baptria_tibiale.htmlhttp://www.nhm.uio.no/fakta/zoologi/insekter/norlep/geometridae/tibiale.htmlMikkola K, Jalas I, Peltonen O. 1985. Suomen perhoset. Mittarit 1. Suomen Perhostutkijain Seura. Tampereen kirjapaino Oy Tamprint. ISBN 951-99620-7-7 Suomessa tavattavalla alalajilla B. t. fennica siipien poikki kulkeva valkoinen vyö on leveämpi kuin muualla Euroopassa tavattavilla yksilöillä. Kuusamossa esiintyvällä alalajilla B. t. borealis poikkivyön muoto on poikkeava. == Levinneisyys ja lentoaika == Lajia tavataan hyvin paikoittaisesti Keski-Euroopasta Keski-Aasian läpi Japaniin saakka ulottuvalla alueella. Suomessa nunnamittarin levinneisyys rajoittuu paikoittaisesti Keski- Suomen alueelle ja siitä itään. Lisäksi Kuusamossa on erillinen esiintymä. Perhoset lentävät kesä- heinäkuussa.http://www.insects.fi/Lepidoptera/Geometridae/Baptria/tibiale/Baptria%20tibiale.htm == Elinympäristö ja elintavat == Nunnamittari on vaatelias ja hyvin paikoittainen laji, joka elää ainoastaan konnanmarjoja kasvavissa lehtometsissä. Se voi olla paikoittaisesti jopa runsas, mutta joinakin vuosina puuttua lähes kokonaan. Aikuiset perhoset lentävät päivällä ja niiden mustavalkoinen väritys hävittää eläimen helposti kasvillisuuden varjojen sekaan. Toukat viihtyvät ravintokasvin lehtien alapinnoilla. Kotelo talvehtii. Vuoden 2010 Suomen lajien uhanalaisarvioinnissa nunnamittarin alalaji B. t. fennica luokiteltiin vaarantuneeksi (VU) ja B. t. borealis erittäin uhanalaiseksi (EN).Jari-Pekka Kaitila, Kari Nupponen, Jaakko Kullberg & Erkki Laasonen 2010. Perhoset. Julk.: Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. s. 442 == Ravintokasvi == Toukka elää konnanmarjoilla (Actaea). Suomessa ravintokasvi riippuu sijainnista, sillä alalaji B t. fennica mustakonnanmarjalla (Actaea spicata) ja B. t. borealis punakonnanmarjalla (Actaea erythrocarpa). == Lähteet == == Aiheesta muualla == * Suomen Perhoset: Nunnamittari * Lepiforum: Baptria tibiale Luokka:Kenttämittarit
Vastuuvapauslauseke

Vastuuvapauslauseke on tekstikokonaisuus, esim. sopimuksen, esitteen tai verkkosivun yhteydessä, jossa rajataan laatijan vastuuta erilaisissa tilanteissa. Lausekkeessa voidaan esimerkiksi varoittaa luovutettavaan tuotteeseen tai tuotettavaan palveluun liittyvästä riskistä ja/tai virhemahdollisuudesta, joiden aiheuttamista haitoista luovuttaja lausekkeella irtisanoutuu. Toisaalta lausekkeessa voidaan täsmentää luovuttajan tarkoittamaa tuotteen käyttötarkoitusta ja siten rajoittaa luovuttajan vastuu vain tarkoitettuihin käyttötilanteisiin (esim. ammattimaisen käytön tai kilpailukäytön rajaaminen vastuualueen ulkopuolelle). Luokka:Velvoiteoikeus
Kasvurahasto

Kasvurahasto voi tarkoittaa sijoitusrahastoa, joka * sijoittaa kasvuosakkeisiin, tai * ei jaa tuotto-osuutta (kts. kasvuosuus) Luokka:Sijoitusrahastot
Viitelaina

Viitelaina on joukkovelkakirja, jonka markkinahintaa käytetään yleisesti muiden joukkovelkakirjojen hinnoittelun perustana. Yleensä viitelainat ovat liikkeeseenlasketulta määrältään suuria valtioiden (tai riskeiltään ja kooltaan vastaavien) liikkeeseenlaskemia aktiivisen kaupankäynnin kohteena olevia joukkovelkakirjoja. Viitelainojen liikkeeseenlaskun suuri koko, suhteellisen laaja sijoittajakunta ja ennen kaikkea aktiivinen kaupankäynti varmistavat viitelainojen hinnoittelun jatkuvaa oikeellisuutta eri tilanteissa. Toisaalta alhainen riskitaso mahdollistaa lainan hinnan käyttämisen eräänlaisena hinnan "nollatasona", johon riskillisemmän liikkeeseenlaskijan joukkovelkakirjan riskilisä hinnoittelutilanteessa lisätään. Luokka:Rahoitus
Nelson Philippe

pienoiskuva|Nelson Philippe Nelson Philippe (s. 23. heinäkuuta 1986 Valence, Drôme) on ranskalainen moottoriurheilija. Hän kilpaili karting-sarjoissa vuosina 1998-2002. Vuonna 2003 Philippe kilpaili Barber Dodge Pro Series sarjassa saavuttaen yhden palkintosijan. Vuosina 2004-07 Philippe kilpaili Champ Car-sarjassa saavuttaen yhden voiton ja neljännen sijan vuonna 2006. Philippe sai myös Most Improved Driver palkinnon vuosina 2005 ja 2006. Vuonna 2008 Philippe kilpaili kaksi kilpailua IRL-sarjassa. Hän kilpaili myös Superleague Formula sarjassa neljä kilpailua parhaana tuloksenaan neljäs sija Doningtonin radalla. Philippe ajoi myös kaksi kilpailua Aasian GP2-sarjassa ART-tallissa saavuttamatta pisteitä. Philippe ajoi myös vuoden 2009 Indianapolis 500 ajossa, jossa hän keskeytti. Philippen nuorempi veli Richard Philippe, joka kilpaili Indy Lights sarjassa, kuoli helikopterionnettomuudessa Dominikaanisessa tasavatallassa marraskuussa 2018. Luokka:Aasian GP2 -kuljettajat Luokka:Elävät henkilöt Luokka:Ranskalaiset autourheilijat Luokka:Vuonna 1986 syntyneet
Slutskin rautatieasema

Slutskin rautatieasema (, ) on rautateiden väliasema ja solmukohta Slutskin kaupungissa Valko-Venäjän Minskin alueen eteläosissa. Slutsk sijaitsee suurin piirtein kahta Valko-Venäjän rautateiden merkittävää risteysasemaa eli Varsova-Minsk-Moskova-radan Baranavitšyä ja Vilna-Minsk-Homel-rautatien Asipovitšyä yhdistävän rataosuuden puolivälissä. Slutskin asemarakennus sijaitsee runsas kaksi kilometriä Slutskin hallinnollisen keskustan lounaispuolella. == Liityntäliikenne == Aseman naapurissa on Slutskin uudehko linja-autoasema. == Lähteet == == Aiheesta muualla == * Slutskin rautatieasemasta * Valko-Venäjän rataverkon kartta *Valko-Venäjän juna- aikatauluja (karttavalikon kautta) Luokka:Valko-Venäjän rautatieliikennepaikat Luokka:Minskin alue
Reunustäplämittari

Reunustäplämittari (Lomaspilis marginata) on mittareihin kuuluva, erittäin yleinen selväkuvioinen perhoslaji. == Koko ja ulkonäkö == Pienehkö, näennäisen mustavalkoinen ja helposti tunnistettava perhoslaji. Siivet ovat pohjaväriltään valkoiset ja niiden keski- ja ulko-osissa on laajoja, syvän tummanruskeita laikkuja. Perhosyksilöiden siipikuviointi vaihtelee poikkeuksellisen paljon, mutta keskeisinä lajituntomerkkeinä etusiiven tyviosan tumma täplä on venynyt siiven suunnassa ja siiven keskiosan etureunasta siiven keskelle ulottuva laikku on muodoltaan epäsymmetrinen. Joskus siiven keskiosan tumma väri muodostaa koko siiven poikki ulottuvan vyön. Takasiivet ovat ulkosyrjästään tummanruskeat ja niiden poikki kulkee vyö vaihtelevankokoisia laikkuja. Siipiväli on 22-28 mm.http://www2.nrm.se/en/svenska_fjarilar/l/lomaspilis_marginata.htmlhttp://www.ukmoths.org.uk/show.php?bf=1887Mikkola K, Jalas I, Peltonen O. 1989. Suomen perhoset. Mittarit 2. Recallmed Oy. Suomen Perhostutkijain Seura. Hangon Kirjapaino. ISBN 951-9221-23-9 Satunnaisesti tavataan lähes kokonaan tummanruskeita tai miltei valkoisia, vain siipien etureunasta kuviollisia yksilöitä. == Levinneisyys ja lentoaika == Yleinen ja laajalle levinnyt laji, joka elää Portugalista ja Britteinsaarilta Japaniin. Suomessa reunustäplämittaria esiintyy hyvin yleisenä suurimmassa osassa maata ja se puuttuu vain Inarin Lapista ja Enontekiön tuntureilta. Perhoset ovat lennossa toukokuun lopulta heinäkuun lopulle, mutta toista sukupolvea voi tavata jopa syyskuulle asti.http://www.insects.fi/Lepidoptera/Geometridae/Lomaspilis/marginata/Lomaspilis%20marginata.htm == Elinympäristö ja elintavat == Reunustäplämittari suosii avoimia elinympäristöjä, kuten pensaikkoisia niittyjä, rantoja, metsänreunoja sekä puutarhoja. Laji lentää pääasiassa öisin ja tulee valolle, mutta lähtee häirittynä helposti lentoon päivälläkin. Päivisin perhoset lepäävät avoimesti kasvien lehdillä pyrkimättä piilottelemaan itseään. On arveltu, että perhosen väritys toisaalta rikkoo sen hahmon saalistajien silmissä ja saa sen muistuttamaan linnun ulostettaKauri Mikkola, Jussi Murtosaari & Kari Nissinen (toim.): Perhosten lumo - Suomalainen perhostieto. Suomen Perhostutkijain Seuran 50-vuotisjuhlajulkaisu. Helsinki: Tammi, 2005. ISBN 951-31-3317-6 s. 115. Kotelo on talvehtiva vaihe. == Ravintokasvi == Toukka elää lehtipuilla, etenkin pajuilla (Salix), poppeleilla (Populus) ja koivuilla (Betula). == Lähteet == == Aiheesta muualla == * toukka * Keskisuomalainen: reunustäplämittari Luokka:Lovimittarit
Evoluutiolaskenta

Evoluutiolaskenta on tietojenkäsittelytieteessä tekoälyn osa-alue, joka tutkii kombinatorisia optimointiongelmia. Evoluutiolaskennalle tyypillisiä ominaisuuksia ovat: *Iteraatioihin perustuva eteneminen, kasvu tai kehitys (ks evoluutio) *Populaatioihin perustuva rakenne *Opastettu satunnaishaku *Rinnakkaislaskenta *Kehityksen inspiraatio biologisista ilmiöistä Joukkoon kuuluvia algoritmeja ovat mm. *Geneettinen algoritmi *Geneettinen ohjelmointi **Keinoimmuunijärjestelmät **Parviälykkyys ==Aiheesta muualla== *Pekka Simula: Johdatus evoluutiolaskentaan ja geneettisiin algoritmeihin Teknillinen korkeakoulu. *Raili Leino: Jouni Lampinen on evoluution herra Tekniikka ja Talous 29.11.2007 *
Angolangenetti

Angolangenetti (Genetta angolensis) on afrikkainen sivettieläin. Nisäkäsnimistötoimikunnan ehdotus lajin uudeksi suomenkieliseksi nimeksi oli "miombogenetti". == Ulkonäkö ja koko == Angolangenetti on kissankokoinen petoeläin, joka tyypillisesti painaa 1–2 kg. Sillä on pieni pää, pitkä selkä, lyhyet jalat mutta pitkä häntä.White, P. 2000. "Genetta angolensis", Animal Diversity Web ==Levinneisyys ja elinympäristö == Angolangenettiä tavataan kapealla vyöhykkeellä joka ulottuu eteläisen Afrikan poikki Atlantilta Intian valtamerelle 5 ja 15 leveyspiirin välillä. Angolan lisäksi alueeseen kuuluu Kongon demokraattinen tasavalta, Malawi, Mosambik, Tansania ja Sambia. == Lähteet == Luokka:Sivettieläimet
Hyoskyamiini

Hyoskyamiini tai (–)-hyoskyamiini on muskariinireseptoria estävä antikolinerginen tropaanialkaloidi, jota on eräissä koisokasveissa. Hyoskyamiini on atropiinin L-isomeeri. Sitä ei tule sekoittaa hyoskiiniin eli skopolamiiniin. == Aiheesta muualla == *PubChem: Atropine (CID 154417) *DrugBank: Hyoscyamine (DB00424) *Toxin and Toxin Target Database (T3DB): L-Hyoscyamine *Kyoto Encyclopedia of Genes and Genomes (KEGG): Hyoscyamine *ChemSpider: 10246417 *ChemBlink: L-Hyoscyamine *Dr. Duke's Phytochemical and Ethnobotanical Databases: Hyoscyamine *Dr. Duke's Phytochemical and Ethnobotanical Databases: L-Hyoscyamine *Dr. Duke's Phytochemical and Ethnobotanical Databases: (-)-Hyoscyamine Luokka:Tropaanialkaloidit Luokka:Antikolinergit Luokka:Kasvimyrkyt Luokka:Amiinit Luokka:Muskariiniantagonistit
Mehiläissyöjät

Mehiläissyöjät (Meropidae) on kirkasväristen lintujen heimo, joka jaetaan kolmeen sukuun. Useimmat sen lajit elävät Afrikassa tai Aasiassa. Heimoon kuuluu 26 lajia.Meropidae NHPTV == Ulkonäkö ja koko == Mehiläissyöjät ovat 15–35 cm pitkiä, ja niillä on pitkä pyrstö ja pitkä, teräväkärkinen nokka. Yleisväri on yleensä vihreä, ja siihen liittyy sinisiä, punaisia ja keltaisia kuvioita. Monilla lajeilla kulkee musta raita silmien yli. == Levinneisyys ja elinympäristö == Mehiläissyöjät elävät yleensä kosteikkojen lähistöllä. Niitä tavataan Afrikan, Aasian, Euroopan ja Australian trooppisissa ja subtrooppisissa osissa. == Suvut ja lajit == * Nyctyornis – ampiaissyöjät (2 lajia) ** Nyctyornis amictus – puna-ampiaissyöjä ** Nyctyornis athertoni – siniampiaissyöjä * Meropogon (1 laji) ** Meropogon forsteni – celebesinampiaissyöjä * Merops – mehiläissyöjät (noin 25 lajia) Meropidae – Bee-eaters Fat birder == Lähteet == == Aiheesta muualla == * Laji.fi: Mehiläissyöjät (Meropidae) * Luokka:Seulonnan keskeiset artikkelit
Terveydeksi

Cheers () on yhdysvaltalainen tilannekomediasarja, jota esitettiin vuosina 1982–1993. Sarjaa esitti NBC. Sen tuottivat sarjan luojien James Burrowsin, Glen Charlesin ja Les Charlesin yhtiö sekä Paramount Television. Sarja kuvattiin elävän yleisön edessä eikä siinä ole taustanaurua.. Sarja kertoo bostonilaiseen baariin kokoontuvista ihmisistä, ja nimi tuleekin maljahuutoon viittaavasta baarin nimestä. Studiossa kuvatun sarjan ulkokohtauksissa käytetystä oikeasta baarista tuli pieni matkailunähtävyys, ja se otti suosion myötä oikeastikin nimen Cheers. Yksi sarjan hahmoista oli Kelsey Grammerin esittämä Frasier Crane. Hahmo jatkoi myöhemmin spin-off-sarjassa Frasier, niin että Grammer esitti hahmoa yhteensä 20 vuoden ajan. Cheers-sarjan hahmot nähdään myös Frasierin vieraina.Bar Trivia: 30 Facts About Cheers. Jennifer M. Food. Mental Floss. Viitattu 4.7.2017. Sarja palkittiin Primetime Emmy -palkinnolla parhaana komediasarjana vuosina 1983, 1984, 1989 ja 1991 sekä Golden Globe -palkinnolla parhaana musikaali- tai komediasarjana vuonna 1991. ==Näyttelijät (hahmot)== *Ted Danson (Sam Malone) *Shelley Long (Diane Chambers) *Kirstie Alley (Rebecca Howe) *Rhea Perlman (Carla Tortelli) *Nicholas Colasanto (Ernie "Coach" Pantusso) *Woody Harrelson (Woody Boyd) *George Wendt (Norm Peterson) *John Ratzenberger (Cliff Clavin) *Kelsey Grammer (Frasier Crane) *Bebe Neuwirth (Lilith Sternin) ==Lähteet== ==Aiheesta muualla== *Cheers - IMDb *Cheers - TV.com Luokka:1980-luvun televisiosarjat Luokka:1990-luvun yhdysvaltalaiset tilannekomediat Luokka:Primetime Emmy -palkitut ohjelmat Luokka:Golden Globe -palkitut televisiosarjat Luokka:NBC:n televisio-ohjelmat
Chikako Nakayama

Chikako Nakayama (; s. 30. elokuuta 1975) on japanilainen entinen sulkapalloilija. Nakayama pelasi MM-kisoissa 2003 nelinpelissä ja sekanelinpelissä. Hän pääsi tuolloin nelinpelissä Keiko Yoshitomin kanssa kolmannelle kierrokselle ja putosi sekanelinpelissä Norio Imain parina toisella kierroksella heidän hävittyään indonesialaisille Eny Widowatille ja Anggun Nugroholle. Nakayama ja Yoshitomi osallistuivat myös vuoden 2004 Aasian-mestaruuskilpailuihin, joissa he hävisivät toisella kierroksella Thaimaan Sathinee Chankrachangwongille ja Saralee Thungthongkamille. Sama pari piinasi heitä myös Ateenan olympialaisissa, joissa Cankrachangwong ja Thungthongkam pudottivat japanilaiset erin 2-0. == Lähteet == Luokka:Japanilaiset sulkapalloilijat Luokka:Vuonna 1975 syntyneet Luokka:Elävät henkilöt
Johannes Armenialainen

Johannes Armenialainen (k. 533) oli armenialaista syntyperää oleva itäroomalainen sotilaskomentaja, joka palveli sotapäällikkö Belisariusta tämän sotaretkillä.Jones, s. 635–636 Hän oli yksi Belisariuksen luotetuimmista sotilaskomentajista ja toimi myös Belisariuksen taloudenhoitajana.Averil Cameron, Bryan Ward-Perkins, s. 200 Johannes osallistui Ad Decimumin taisteluun vandaalisodan aikana syyskuussa 533 ja hänen osastonsa tappoi vandaalikuningas Gelimerin veljen Ammataksen.Hughes, s. 86–92 Trikamaronin taistelussa joulukuussa 533 Johannes komensi roomalaisten keskustaa ja taistelun jälkeen Belisarius lähetti hänet 200 miehen kanssa ajamaan takaa pakenevaa Gelimeriä.Hughes, s. 101–104 Viisi päivää myöhemmin hän melkein onnistui vangitsemaan Gelimerin, kun hän yhtäkkiä kuoli metsästysonnettomuudessa: eräs Uliaris, yksi Belisariuksen avustajista, oli juovuksissaan ampunut nuolen kohti lintua, mutta se osuikin Johanneksen kaulaan haavoittaen häntä kuolettavasti. Ennen kuolemaansa hän toivoi, ettei Uliarista rangaistaisi mitenkään. Tutkimuksen jälkeen todettiin, että tapahtuma oli puhdas vahinko, ja Uliariksen teko annettiin hänelle anteeksi.Hughes, s. 106 Johanneksen kuolemaa surtiin suuresti ja Belisarius kunnioitti hänen hautaansa ja luovutti rahaa sen ylläpitoon. Aikalaishistorioitsija Prokopios kuvasi Johannesta rohkeaksi ja ovelaksi, mutta myös ystävälliseksi. == Lähteet == * * * === Viitteet === Luokka:Bysanttilaiset sotilaat Luokka:Vuonna 533 kuolleet Luokka:Syntymävuosi tuntematon
Kęstutis Navickas

Kęstutis Navickas (s. 13. tammikuuta 1984 Kaunas) on liettualainen sulkapalloilija. Hän edustaa seuratasolla saksalaista 1. BC Bischmisheimia. Navickas osallistui olympialaisiin ensimmäistä kertaa Pekingissä 2008. Hän pääsi tuolloin kaksinpelissä kolmannelle kierrokselle saakka, kunnes hävisi turnauksesta hopeaa saaneelle Lee Chong Weille. Navickas putosi MM- kilpailuissa 2009 jo ensimmäisellä kierroksella, kun Thaimaan Boonsak Ponsana voitti hänet erin 2-1. Navickasin paras sijoitus BWF:n ranking-listalla on 38. tila kaksinpelistä vuodelta 2011. == Lähteet == Luokka:Liettualaiset sulkapalloilijat Luokka:Vuonna 1984 syntyneet Luokka:Elävät henkilöt
Andrew Joseph McDonald

Andrew Joseph McDonald (24. lokakuuta 1923 Savannah, Georgia – 1. huhtikuuta 2014 Palatine, Illinois) oli Little Rockin roomalaiskatolisen hiippakunnan piispa Arkansasissa vuosina 1972–2000. McDonald opiskeli Marist Schoolissa (Georgia), St. Charles Collegessa (Maryland) ja St. Mary’s Seminaryssa (Maryland). Hän sai pappisvihkimyksensä piispa Emmet M. Walshilta 8. toukokuuta 1948, minkä jälkeen hän jatkoi opintojaan Amerikan katolisessa yliopistossa ja Rooman Paavillisessa lateraaniyliopistossa. McDonald sai 4. heinäkuuta 1972 nimityksen Little Rockin piispaksi. Hänet vihittiin piispaksi 5. syyskuuta arkkipiispa Thomas McDonoughin toimiessa pääkonsekraattorina, ja hänet asetettiin virkaan virallisesti 7. syyskuuta. Hänen edeltäjänsä oli Albert Lewis Fletcher ja seuraajansa J. Peter Sartain. McDonald vastusti abortin sallimista korkeimman oikeuden taholta tapauksessa Roe vastaan Wade vuonna 1973. Hän johti tammikuisin abortinvastustajien vuosittaista March for Lifea Little Rockissa. Hän oli omistautunut ekumeenisille suhteille ja olikin mukana tukemassa Billy Grahamin herätyskokousta War Memorial Stadiumilla 1989. Vuonna 1990 McDonald otti kantaa John Edward Swindlerin teloitusta vastaan. Kyseessä oli ensimmäinen teloitus Arkansasin osavaltiossa yli 25 vuoteen. == Lähteet == * Catholic-Hierarchy.org: Bishop Andrew Joseph McDonald === Viitteet === Luokka:Yhdysvaltalaiset katoliset piispat Luokka:Vuonna 1923 syntyneet Luokka:Vuonna 2014 kuolleet
Seututie 224

Seututie 224 on seututie, joka kulkee Aurasta Tarvasjoen ja Marttilan kautta Saloon Varsinais-Suomen maakunnassa. Tie on melko suora, ja sen nopeusrajoitus on valtatien 10 risteyksestä Märynummelle asti 100 km/h. Tien pituus on 43 kilometriä. ==Tien kulku== Tie alkaa valtatieltä 9 (E63) Aurassa, mistä se kulkee Auran keskustan halki alittaen Turku–Toijala-radan. Paikalla oli vuoteen 2000 asti tasoristeys, joka poistettiin tuolloin tehdyn rataosuuden sähköistämisen yhteydessä. Auran keskustassa tiehen yhtyy Turusta alkunsa saava seututie 222, minkä jälkeen tie ylittää Aurajoen. Tie jatkuu vähän matkaa Auran keskusta-alueella, minkä jälkeen alkavat laajat peltomaisemat. Aurassa tien osoitenimenä on valtatien 9 ja seututien 222 välisellä osuudella Yhdystie ja tästä eteenpäin Tarvasjoentie. Tarvasjoen Horisissa tien kanssa risteää valtatieltä 10 Tarvasjoen kautta kantatielle 41 Pöytyälle johtava yhdystie 2250, minkä jälkeen tie ylittää Tarvasjoen. Tällä osuudella tie on melko suoraa, tosin paikoin mäkistä. Nopeusrajoitus on 80 km/h Marttilassa sijaitsevalle valtatien 10 risteykselle asti. Tarvasjoella tien osoitenimi on ensin Aurantie ja yhdystien 2250 risteyksen jälkeen Salontie. Marttilassa, pian valtatien 10 jälkeen tie risteää Hämeen Härkätiehen kuuluvien yhdystien 12307 ja yhdystien 2264 kanssa Marttilan Vättilässä. Seuraavana tie ylittää Paimionjoen, jonka jälkeen tie kulkee suorana halkoen lähinnä mäkisiä peltomaisemia. Marttilassa tien osoitenimenä on valtatien 10 risteykseen asti Aurantie ja sen jälkeen Salontie. Salon puolella tie ylittää ensin Vaskionjoen, saapuu ylityksen jälkeen Halikon Vaskion taajamaan ja ylittää Kuusjoen lähellä sen ja Vaskionjoen yhtymäkohtaa. Sen jälkeen tie saapuu Halikon Märynummen taajamaan. Märynummen eteläpuolella tie ylittää valtatien 1 (E18) eritasoliittymänä. Tämän jälkeen tie etenee noin kilometrin, kunnes siitä erkanee niin ikään eritasoliittymässä Halikkoon Vaskiontie, jonka linjausta tie aiemmin on noudattanut. Heti tämän jälkeen tie ylittää Halikonjoen, mistä muutaman kilometrin jälkeen se alittaa Turku–Karjaa-radan. Tämän jälkeen tie tekee vielä kaksi melko loivaa mutkaa, kunnes se saapuu päätepisteeseensä seututien 110 kiertoliittymään. Salossa tien osoitenimenä on Märynummen eteläpuoliseen liittymään asti Vaskiontie ja siitä eteenpäin Mahtimiehentie. ==Lähteet== ==Aiheesta muualla== * 224 Luokka:Auran liikenne Luokka:Marttilan liikenne Luokka:Salon liikenne Luokka:Liedon liikenne Luokka:Tarvasjoki Luokka:Halikko
Gustav Otto Douglas

Gustav Otto Douglas (23. helmikuuta 1687 Tukholma – 2. helmikuuta 1771 Tallinna) oli Venäjän nimittämä Suomen kenraalikuvernööri isonvihan aikana. Douglasin isä oli skotlantilaissyntyinen maaherra, kreivi Gustav Douglas ja äiti Margareta Stenbock. Hän kuului vuodesta 1708 kuningas Kaarle XII:n drabantteihin, vangittiin Pultavassa ja siirtyi 1717 Venäjän palvelukseen. Samana vuonna hänet määrättiin Kymijoen läntisen puolen kenraalikuvernööriksi Suomeen. Kenraalikuvernöörinä hän järjesti muun muassa oikeuslaitosta sekä kirkollisia ja taloudellisia asioita. Häntä pidettiin ankarana virkamiehenä. Vuonna 1719 ja 1720 hänen johdollaan toteutettiin ns. manttaalimiesten otto eli 2 000 miestä vietiin Suomesta Venäjän armeijaan. Vain alle viidennes heistä palasi takaisin vuonna 1725. Isonvihan rauhan jälkeen Douglas asettui asumaan Viroon, jossa hänestä tuli kenraali 1737 ja Tallinnan kuvernööri, mistä virasta hänet kuitenkin erotettiin 1742. Sotapalveluksesta Douglas erosi itse vuonna 1751. Douglasin puoliso vuodesta 1715 oli Maria Magdalena von Schlippenbach (k. 1767). ==Lähteet== * Sivu 145. Luokka:Suomen kenraalikuvernöörit Luokka:Suomen skotlantilaiset Luokka:Venäjän skotlantilaiset Luokka:Ruotsin skotlantilaiset Luokka:Suuren Pohjan sodan henkilöt Luokka:Isoviha Luokka:Vuonna 1687 syntyneet Luokka:Vuonna 1771 kuolleet
Igor Bišćan

Igor Bišćan (s. 4. toukokuuta 1978 Zagreb) on kroatialainen jalkapalloilija, joka edustaa nykyisin Dinamo Zagrebia. == Ura == Bišćan aloitti jalkapallon Dinamo Zagrebissa. Heinäkuussa 1997 hän siirtyi Dinamon juniorijoukkueista Samobariin, josta hän palasi Dinamo Zagrebin edustusjoukkueeseen helmikuussa 1998. Seuran paidassa Bišćan voitti Kroatian-mestaruuden vuosina 1999 ja 2000. Joulukuussa 2000 hän siirtyi Liverpooliin 5,5 miljoonan punnan siirtokorvauksella. Bišćanin ensimmäiset Liverpool-kaudet olivat hänen mukaansa vaikeita, mutta esitykset paranivat kausi kaudelta. Erityisesti hän onnistui kauden 2004–2005 Mestarien liigassa ja nousi kannattajien keskuudessa kulttihahmoksi. Liverpool-kausien jälkeen Bišćan pelasi kaksi kautta kreikkalaisessa Panathinaikosissa, jonka jälkeen hän palasi Dinamo Zagrebiin. == Lähteet == == Aiheesta muualla == *Liverpoolin pelaajaprofiili *Kroatian liigan pelaajaprofiili Luokka:Kroatialaiset jalkapalloilijat Luokka:Vuonna 1978 syntyneet Luokka:Elävät henkilöt
Daniel Kucera

Daniel William Kucera (7. toukokuuta 1923 Chicago, Illinois – 30. toukokuuta 2017 Dubuque, Iowa)Former Archbishop of Dubuque dies at age 94 Eastern Iowa, KCRG oli amerikkalainen katolinen piispa. Kucera syntyi amerikantšekkiläiseen perheeseen saaden nimen WilliamKUCERA, Daniel Encyclopediadubuque ja opiskeli St. Procopius Collegessa (nyk. Benedictine University) Lislessa, Illinois'ssa. Hän otti käyttöön uskonnollisen nimen Daniel liittyessään benediktiineihin 1944. Hänet vihittiin papiksi 1949 ja hän sai tohtorinarvon kasvatustieteessä Amerikan katolisesta yliopistosta 1954. Kucera toimi St. Procopiuksen luostarin apottina 1964-1971. Jo aiemmin hän oli toiminut St. Procopius Collegen johdossa ja tähän tehtävään hän palasi 1971. Kucera vihittiin piispaksi sekä nimitettiin Natchesiumin titulaaripiispaksi ja Jolietin apulaispiispaksi 1977. Kucera toimi Salinan piispana Kansasissa 1980-1983 ja sen jälkeen Dubuquen arkkipiispana jääden eläkkeelle 1995. == Lähteet == == Aiheesta muualla == * Archbishop Daniel William Kucera, O.S.B. † Deceased, Bishops, Catholic-Hierarchy Luokka:Katoliset arkkipiispat Luokka:Yhdysvaltalaiset katoliset piispat Luokka:Vuonna 1923 syntyneet Luokka:Vuonna 2017 kuolleet
Eritrean ympäriajo

Eritrean ympäriajo on maantiepyöräilyn etappikilpailu, joka käytiin ensimmäisen kerran 1946. Kilpailu järjestettiin pitkän tauon jälkeen seuraavan kerran 2001, ja sen jälkeen se käytiin vuosittain vuoteen 2013 saakka ja uudelleen vuodesta 2016. Eritrean ympäriajossa on ajettu vuosittain 5–9 etappia ja kokonaispituus on ollut useina vuosina yli tuhat kilometriä. Pyöräilyä pidetään Eritrean kansallisurheiluna, ja maassa arvioitiin vuonna 2006 olleen vähintään sata ammattipyöräilijää, joiden palkkiot ovat tosin melko pieniä. Michael Misghena sai 670 dollaria voitettuaan Eritrean ympäriajon 2006. Kilpailu on käyty vuosien saatossa helmi-, maalis-, huhti-, touko-, kesä-, heinä- ja joulukuussa. Valtaosa kilpailijoista on nykyisin eritrealaisia. == Kokonaiskilpailun kolme parasta == Lähde: Cycling Archives Vuosi Voittaja Toinen Kolmas 1946 Nunzio Barilà 2001 Habte Weldesimon 2002 Michael Tekle 2003 Habte Weldesimon Ephrem Tewelde Merhawi Yemane 2004 Habte Weldesimon 2005 Michael Tykue Michael Misghena Muse Tekleab 2006 Michael Misghena Efrem Abrham Mogos Dawit 2007 Merhawi Gebrehiwet Dawit Haile Michael Tykue 2008 Merhawi Gebrehiwet Dawit Haile Ferekalsi Debessay 2009 Bereket Abebe Daniel Teklehaimanot Melake Kahsai 2010 Natnael Berhane Michael Tykue Mehreteab Tedros 2011 Meran Russan Tesfay Abrhaha Jani Tewelde 2012 Jacques Janse van Rensburg Frekalsi Debesay Azzedine Lagab 2013 Mekseb Debesay Merhawi Kudus Meron Amanuel 2016 Merhawi Goitom Tesfay Mihreteab Adhanom Zemekael 2017 Zemenfes Solomon Jean-Claude Uwizeyimana Amanuel Tsegay == Lähteet == Luokka:Eritrean pyöräily Luokka:Pyöräilykilpailut
Seututie 222

Seututie 222 on Turusta Liedon kautta Auraan kulkeva seututie, jonka pituus on 29 kilometriä. Se alkaa Turussa Raunistulan kaupunginosasta ja päättyy Auran asemanseudulle. Tie on koko matkalta vanhaa valtatietä 9. ==Tien kulku== Seututie 222 alkaa Turun keskustan pohjoispuolella Raunistulan kaupunginosassa, jossa se erkanee koilliseen valtatien 9 risteyksestä kohdassa, jossa Tampereentie muuttuu Tampereen valtatieksi. Tien alkuosuus on nelikaistainen Raunistulan puistotie. Reilun kilometrin jälkeen tie kääntyy itään Vanhalle Tampereentielle, ja sen jälkeen ylittää Turku–Toijala-radan tasoristeyksenä. Ratahallintokeskuksen mukaan tasoristeys on suurten liikennemääriensa takia Suomen vaarallisinhttp://www.turkulainen.fi/artikkeli/117186-maan-vaarallisin- tasoristeys-ei-katoa-viela-vuosiin Turkulainen, 9.7.2012. Tasoristeyksen jälkeen tie muuttuu tavalliseksi kaksikaistaiseksi tieksi. Se ylittää Vähäjoen Maarian kirkkosiltaa pitkin. Tie jatkuu koilliseen Räntämäen kaupunginosassa, jonka jälkeen se jatkaa Orikedon teollisuusalueelle. Seututie ylittää Turun ohikulkutien ja kulkee sen jälkeen Metsämäen kaupunginosan kautta. Liedon kunnan puolella tie jatkuu Ilmarisista edelleen Liedon asemanseudulle. Tämän jälkeen Auran kunnassa tie jatkuu varsin kapeana Auran kirkonkulman kautta Auran asemanseudulle, jossa se päättyy seututien 224 kiertoliittymään. Kirkonkulmalla tien nimi vaihtuu Turuntieksi. ==Kulttuuriympäristö== Tie on osa Turusta Oripäähän johtavaa vanhaa maantieyhteyttä, joka Varkaantien nimellä kuuluu Museoviraston vuonna 2009 määrittelemiin valtakunnallisesti merkittäviin rakennettuihin kulttuuriympäristöihin Suomessa. Vuonna 2007 Aurajokisäätiö aloitti hankkeen tien kehittämiseksi maisema-matkailutieksi. Hanketta tukivat Varsinais-Suomen liitto, EU:n Leader+ -ohjelma, Varsinais- Suomen jokivarsikumppanit ry, Varsinais-Suomen TE-keskus ja Keskitien tukisäätiö. Hankkeessa Elina Vesanen selvitti tien historiaa, Viri Teppo-Pärnä laati tien maisemanhoitosuunnitelman ja Hanna Tuominen työsti tienvarren kasvillisuuskartoituksen. Pohdittiin myös, voisiko tie saada kyltitetyn matkailutien aseman Hämeen Härkätien ja Kuninkaantien tapaan. Seututien 222 varrella ovat muun muassa Maarian kirkko ja Auran kirkko. Liedossa tie kulkee muun muassa Zoolandian sekä Nautelankosken museoalueen läheltä. Tien läheisyydessä ovat myös Turun vankila ja Aurassa sijaitseva Käyrän vankila, joka myös kuuluu valtakunnallisesti merkittäviin rakennettuihin kulttuuriympäristöihin. ==Tiehankkeita== Liikennevirasto listasi jo 2000-luvun alussa Vanhan Tampereentien ylikäytävän nopeasti poistettavaksi tasoristeykseksi. Suomen vaarallisimman tasoristeyksen korvaamista alikulkutunnelilla on suunniteltu, mutta alueen asemakaava oli ainakin vielä vuonna 2012 kesken, joten tasoristeystä ei olla lähivuosina poistamassa. Alueen liikennejärjestelyjä on tarkoitus muuttaa niin, että Vanhan Tampereentien länsipuolella sijaitseva Markulantie yhdistetään Koroistenkaareen ja markettialueen länsipuolelta Halistensillalle. ==Lähteet== ==Aiheesta muualla== 222 Luokka:Turun liikenne Luokka:Auran liikenne 9 Luokka:Liedon liikenne
Borders

Borders oli vuonna 1971 perustettu yhdysvaltalainen kirjakauppaketju. Ketju oli ennen lopettamistaan heinäkuussa 2011 Yhdysvaltojen toiseksi suurin kirjakauppaketju Barnes & Noblen jälkeen. Sulkemisvaiheessa sillä oli 400 myymälää, ja 10 000 työntekijää menetti työpaikkansa. Ketjun perustivat Michiganissa opiskeluaikanaan veljekset Tom ja Louis Borders. ==Lähteet== ==Aiheesta muualla== *Bordersin verkkosivusto Luokka:Yhdysvaltalaiset kirjakaupat
Kastriot Kastrati

Kastriot Kastrati (s. 2. lokakuuta 1993 Helsinki) on uransa lopettanut suomalainen jalkapalloilija. Hän oli pelipaikaltaan hyökkääjä. Kastrati aloitti jalkapalloilun FC Viikingeissä, josta hän siirtyi Helsingin Jalkapalloklubiin jo nuorena. Hän nousi 2009 HJK:n reservijoukkueeseen, Klubi 04:ään, jossa hän pelasi Ykkösessä ja Kakkosessa. Edustusjoukkueessa hän on pelannut liigacupissa, ja Mestarien liigan karsinnoissa, jossa hän teki ensimmäisessä ottelussaan kaksi maalia Bangor Cityä vastaan. Veikkausliiga- debyytin Kastrati teki Hakassa, jonne hän siirtyi elokuussa 2011 loppukauden kattavalla lainasopimuksella. HJK lainasi Kastratin Hakaan myös kaudeksi 2012. Kaudella 2014 Kastrati edusti FC Myllypuroa. Kastrati on pelannut Suomen poikamaajoukkueissa. == Lähteet == Luokka:Suomalaiset jalkapalloilijat Luokka:Vuonna 1993 syntyneet Luokka:Elävät henkilöt Luokka:Suomen kosovolaiset
Takaji Mori

Takaji Mori (, 24. marraskuuta 1943 – 17. heinäkuuta 2011) oli japanilainen jalkapalloilija, jalkapallovalmentaja, –toimija ja olympiamitalisti. Keskikentällä pelannut Mori pelasi kymmenen vuotta Mitsubishi Motorsissa, minä aikana hän teki 146 ottelussa 28 maalia. Hän voitti seuratasolla kaksi Japanin mestaruutta ja kaksi Keisarin cupia. Hänet valittiin myös Japanin maajoukkueeseen, jossa hän pelasi 56 ottelua vuosina 1966–1976. Maajoukkueessa Mori onnistui maalinteossa kahdesti. Mori edusti maataan myös Méxicon kesäolympialaisissa 1968, missä Japani voitti pronssia. Mori pelasi Méxicossa kaikissa kuudessa ottelussa. Vuosina 1981–1985 Mori valmensi Japanin maajoukkuetta, joka oli lähellä selviytyä ensimmäistä kertaa maailmanmestaruuskilpailuihin. Morin maajoukkueaikana Japanin pelin taso kehittyi tasaisesti.Takaji Mori Japan Soccer Archive Myöhemmin Mori valmensi kahta japanilaista seurajoukkuetta, Urawa Red Diamondsia ja Avispa Fukuokaa. Hän toimi myös japanilaisten seurajoukkueiden johtotehtävissä. Japanin jalkapallon hall of fameen Mori valittiin vuonna 2006. Mori menehtyi 17. heinäkuuta 2011 virtsanjohdinsyöpään.Soccer Olympian Mori dies at 67 The Japan Times ==Tilastot== Japanin maajoukkueessa Vuodet ottelut maalit 1966 4 0 1967 5 1 1968 4 0 1969 4 0 1970 13 0 1971 3 0 1972 8 0 1973 1 1 1974 1 0 1975 9 0 1976 4 0 Yhteensä 56 2 == Lähteet == * Takaji Mori Biography and Olympic Results Sports Reference LLC. * Mori, Takaji national-football-teams.com *Japan National Football Team Database * Takaji Mori Japan Soccer Archive === Viitteet === Luokka:Japanilaiset jalkapalloilijat Luokka:Japanilaiset jalkapallovalmentajat Luokka:Japanilaiset olympiamitalistit Luokka:Vuonna 1943 syntyneet Luokka:Vuonna 2011 kuolleet
Etelä-Sudanin vaakuna

Etelä-Sudanin vaakuna on maan kansallislaulun ja lipun ohella Etelä-Sudanin kansallistunnus. Vaakuna hyväksyttiin Etelä-Sudanin väliaikaisessa parlamentissa toukokuussa 2011, ja se otettiin käyttöön heinäkuussa 2011 maan itsenäistyttyä Sudanista. Etelä-Sudanin vaakunassa on kuvattuna afrikkalainen kiljumerikotka, joka on levittänyt siipensä voiman tunnusmerkkinä. Kotka katsoo oikealle. Se pitelee kynsissään kääröä, johon on kirjoitettu maan nimi Republic of South Sudan. Vaakunassa on myös valtion motto Justice, Liberty, Prosperity ("Oikeus, vapaus, vauraus"). Kotkan rinnalle on kuvattu kilpi ja ristikkäin olevat keihäs ja lapio; ne kuvaavat kansan halua puolustaa tasavallan itsenäisyyttä ja työskennellä sen ravitsemiseksi. ==Lähteet== ===Viitteet=== Luokka:Valtioiden vaakunat Luokka:Etelä-Sudanin kansallissymbolit